Boeing 747

Boeing 747, známy aj pod názvom Jumbo Jet je asi najznámejšie dopravné lietadlo vďaka svojmu tvaru trupu. Dosiaľ to bolo najväčšie používané komerčné lietadlo. Jeho kraľovanie vystriedalo lietadlo spoločnosti Airbus s označením A380. Štvormotorové dvojposchodové lietadlo vyrábané spoločnosťou Boeing Commercial Airplanes je schopné prepraviť 416 až 524 pasažierov.

Do novembra 2017 bolo vyrobených až 1540 kusov tohto veľmi úspešného modelu. Toto lietadlo je schopné lietať rýchlosťou až /h na vzdialenosť .
Niektoré konfigurácie tohto lietadla sú schopné zaletieť vzdialenosť New York – Hongkong non-stop. Táto vzdialenosť zodpovedá 1/3 vzdialenosti letu okolo celej Zeme. 
V roku 1998 Boeing 747-400 spoločnosti Qantas preletel vzdialenosť Londýn – Sydney non-stop, ale neviezol ani cestujúcich, ani náklad. Táto vzdialenosť zodpovedá dĺžke .

História 
Boeing 747 bol vyvinutý ako dôsledok rýchleho rastu leteckej dopravy v 60-tych rokoch 20. storočia. Prvou spoločnosťou používajúcou tento model sa stala americká spoločnosť Pan Am.

Budúcnosť programu 747 
V roku 1996 spoločnosť Boeing Commercial Airplanes začala vyvíjať novú generáciu modelu 747 ako reakciu na program Airbus A380. Tento model bude schopný prepraviť až 800 cestujúcich.

Verzie 

Boeing 747-100 bol prvýkrát predstavený v roku 1968. Prototyp s názvom „City of Everett“ absolvoval prvý let 9. februára 1969 a v roku 1970 absolvoval prvý komerčný let vo farbách spoločnosti Pan American World Airways.
Vojenská verzia tohto lietadla sa nazýva C-19. Nákladná verzia sa nazýva Boeing 747-100F (Freighter).

Boeing 747-100SR je verzia Boeingu 747-100 s kratším doletom, ktorá je schopná prepraviť až 550 cestujúcich. Bola navrhnutá najmä pre japonské vnútroštátne lety. 

Boeing 747-200 je verzia predstavená v roku 1971 so silnejšími motormi ako jej predchodca.
Vyrábala sa aj vo variantoch 747-200F Freighter ako nákladná verzia a 747-200C Convertible ako prestaviteľná verzia na prepravu nákladu aj ľudí.

Boeing 747SP je používaný od roku 1976. Za celú históriu tohto modelu bolo vyrobených len 45 kusov tohto modelu. Používa sa dodnes v niektorých krajinách stredného východu. Vyznačuje sa kratším trupom a dlhým doletom.

Boeing 747-300 mala byť trojmotorová verzia ako konkurencia pre model Lockheed L-1011 TriStar.
Model s troma motormi sa nikdy nedostal do prevádzky.

Boeing 747-400 je jediná verzia, ktorá sa momentálne vyrába. Tento model má úplne novú kabínu, interiér, ale aj prvky vnútornej zábavy.
Je k dispozícii ako verzia 747-400M, 747-400F ale aj ako 747-400BCF.

Boeing 747 Dreamlifter je nákladné lietadlo s trupom podobným ako má lietadlo Beluga od spoločnosti Airbus alebo ako Super Guppy.

Boeing 747-8 je najnovšia verzia modelu Boeing 747 zaradená 13. februára 2011 o 11:00 v Seattle.

Technické údaje

Zaujímavosti 
 Air Force One je asi najznámejší Boeing 747. Je to lietadlo používané pre potreby prezidenta USA.
 Boeing 747 sa skladá z viac ako 6 miliónov častí, ktoré pochádzajú z viac ako 33 krajín.
 Boeing 747 sa veľmi často používa vo filmoch.
 Boeing 747 prepravil viac ako 3,6 miliardy ľudí (to je viac ako polovica svetovej populácie)

Nehody 
 27. marca 1977 sa na letisku Los Rodeos na ostrove Tenerife zrazili dva Boeingy 747 spoločností Pan Am a KLM. Táto tragédia si vyžiadala 583 životov a stala sa najtragickejšiou nehodou v histórii letectva.
 17. júla 1996 lietadlo Boeing 747 letu TWA 800 z letiska Johna F. Kennedyho v New Yorku do Ríma s medzipristátím v Paríži vybuchlo nad Atlantickým oceánom. Príčinou bol výbuch paliva. Zomrelo všetkých 230 ľudí na palube lietadla.
 21.decembra 1988 sa Boeing 747 spoločnosti Pan Am zrútil na Škótsku dedinu Lockerbie. Príčinou bola bomba v batožinovom priestore. Zomreli všetci ľudia na palube.
 25. mája 2002 sa Boeing 747 spoločnosti China Airlines zrútil nad Taiwanským prielivom kvôli chybnej oprave lietadla pred 22 rokmi. Zomrelo všetkých 225 ľudí na palube.

Boeingy 747 na výstave 
 Prvý boeing 747-400 spoločnosti delta: Delta flight museum v Atlante, Georgia.
 Boeing 747-128 spoločnosti Air France: Musée de l’Air et de l’Espace v La Bourget, Francúzko.
 Boeing 747-230B spoločnosti Lufthansa: Speyer technik museum v meste Speyer, Nemecko.
 Boeing 747-212 spoločnosti northeast airlines: Použitý ako Hostel v Štokholme, Švédsko.
 Boeing 747-132 spoločnosti Evergreen International Airlines: Použitý ako atrakcia v Akvaparku wings and waves waterpark v McMinnville, Oregon.

Referencie

Iné projekty 

Dopravné lietadlá USA
Lietadlá Boeing